CELEX: 32015R0895
Language: fi
Date: 2015-02-02 00:00:00
Title: Komission delegoitu asetus (EU) 2015/895, annettu 2 päivänä helmikuuta 2015, Euroopan meri- ja kalatalousrahastosta annetun Euroopan parlamentin ja neuvoston asetuksen (EU) N:o 508/2014 täydentämisestä siirtymäsäännösten osalta

12.6.2015   
            
            
               FI
            
            
               Euroopan unionin virallinen lehti
            
            
               L 147/1
            
         KOMISSION DELEGOITU ASETUS (EU) 2015/895,
   annettu 2 päivänä helmikuuta 2015,
   Euroopan meri- ja kalatalousrahastosta annetun Euroopan parlamentin ja neuvoston asetuksen (EU) N:o 508/2014 täydentämisestä siirtymäsäännösten osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 508/2014 (1) ja erityisesti sen 129 artiklan 1 kohdan,
   sekä katsoo seuraavaa:
   
               (1)
            
            
               Asetuksen (EU) N:o 508/2014 129 artiklassa säädetään mahdollisuudesta vahvistaa edellytykset, joiden mukaisesti komission asetusten (EY) N:o 861/2006 (2), (EY) N:o 1198/2006 (3), (EY) N:o 791/2007 (4) ja Euroopan parlamentin ja neuvoston asetus (EU) N:o 1255/2011 (5) nojalla hyväksymä tuki voidaan liittää osaksi asetuksessa (EU) N:o 508/2014 säädettyä tukea, myös teknisen avun ja jälkiarviointien osalta.
            
         
               (2)
            
            
               Olisi annettava säännökset, jotka koskevat siirtymistä asetuksen (EY) N:o 1198/2006 mukaisesta tuesta asetuksen (EU) N:o 508/2014 mukaiseen tukeen. Euroopan kalatalousrahaston, jäljempänä ’EKTR’, nojalla rahoitettujen ohjelmien jälkiarvioinnista saadaan keskeisiä tietoja, joilla tuetaan Euroopan parlamentin ja neuvoston asetuksen (EU) N:o 1303/2013 (6) 53 artiklan 2 kohdassa tarkoitettua seuraavan ohjelmakauden varalta laadittavaa strategista kertomusta. Näitä tietoja käytetään myös vaikutustenarvioinnissa, joka auttaa valmistelemaan ERI-rahastojen uutta sääntelykehystä vuoden 2020 jälkeisellä kaudella.
            
         
               (3)
            
            
               Edellä esitetyn perusteella tällä asetuksella olisi mukautettava ohjelmien jälkiarvioinnin toteuttamisen määräaikoja sen huomioon ottamiseksi, ettei asetuksen (EY) N:o 1198/2006 50 artiklan 3 kohdassa asetetussa määräajassa voida toteuttaa kattavaa jälkiarviointia, koska arvioijan on mahdotonta tutkia ohjelmien vaikutuksia tavoitteisiin nähden, kun maksusitoumukset ja maksut ovat vielä käynnissä. Asetuksen (EY) N:o 1198/2006 55 artiklan 1 kohdan mukaisesti menojen tukikelpoisuusaika EKTR:n puitteissa kestää 31 päivään joulukuuta 2015, minkä vuoksi mainitun asetuksen 55 artiklan 1 ja 7 kohdan mukaiset tuensaajien suorittamat maksut ja maksut tuensaajille voidaan suorittaa kyseiseen päivämäärään saakka. Lisäksi jäsenvaltiot voivat lähettää viimeisen maksupyynnön komissiolle 31 päivään maaliskuuta 2017 mennessä asetuksen (EY) N:o 1198/2006 86 artiklan 1 kohdan a alakohdan mukaisesti.
            
         
               (4)
            
            
               Tässä asetuksessa olisi myös selvennettävä, että jäsenvaltioiden ei tarvitse toimittaa komissiolle asetuksen (EY) N:o 1198/2006 67 artiklassa tarkoitettua vuosikertomusta 30 päivään kesäkuuta 2016 mennessä, sillä tähän kertomukseen sisältyvät tiedot eivät saavu ajoissa, jotta ne voitaisiin sisällyttää asetuksen (EY) N:o 1198/2006 50 artiklan 3 kohdassa tarkoitettuun jälkiarviointikertomukseen. Kun jäsenvaltiot ovat kesäkuussa 2016 lähettäneet kertomuksen komissiolle, se on hyväksyttävä ennen kuin se tutkitaan ja sisällytetään 31 päivään joulukuuta 2016 mennessä jätettävään jälkiarviointiin. Lisäksi kyseiset tiedot on sisällytettävä kyseisessä artiklassa tarkoitettuun loppukertomukseen,
            
         ON HYVÄKSYNYT TÄMÄN ASETUKSEN:
   1 artikla
   Soveltamisala
   Tätä asetusta sovelletaan toimintaohjelmien jälkiarviointiin ja vuosikertomuksiin, jotka jäsenvaltioiden on lähetettävä asetuksen (EY) N:o 1198/2006 mukaisesti.
   2 artikla
   Jälkiarviointi
   Komissio saattaa asetuksen (EY) N:o 1198/2006 50 artiklan 3 kohdassa tarkoitetun jälkiarvioinnin loppuun viimeistään 31 päivänä joulukuuta 2016.
   3 artikla
   Vuotuinen täytäntöönpanokertomus
   Jäsenvaltioiden ei vuonna 2016 edellytetä toimittavan asetuksen (EY) N:o 1198/2006 67 artiklan 1 kohdassa tarkoitettua toimintaohjelman täytäntöönpanoa koskevaa vuosikertomusta.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä helmikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 149, 20.5.2014, s. 1.
   
      (2)  Neuvoston asetus (EY) N:o 861/2006, annettu 22 päivänä toukokuuta 2006, yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä (EUVL L 160, 14.6.2006, s. 1).
   
      (3)  Neuvoston asetus (EY) N:o 1198/2006, annettu 27 päivänä heinäkuuta 2006, Euroopan kalatalousrahastosta (EUVL L 223, 15.8.2006, s. 1).
   
      (4)  Neuvoston asetus (EY) N:o 791/2007, annettu 21 päivänä toukokuuta 2007, syrjäisimpien alueiden Azorien, Madeiran, Kanariansaarten sekä Ranskan Guyanan ja Réunionin tiettyjen kalastustuotteiden kaupan pitämisessä aiheutuvien lisäkustannusten korvausjärjestelmän käyttöön ottamisesta (EUVL L 176, 6.7.2007, s. 1).
   
      (5)  Euroopan parlamentin ja neuvoston asetus (EU) N:o 1255/2011, annettu 30 päivänä marraskuuta 2011, yhdennetyn meripolitiikan edelleenkehittämistä koskevasta tukiohjelmasta (EUVL L 321, 5.12.2011, s. 1).
   
      (6)  Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).